Document ID: 32007D0746

KOMMISSIONENS BESLUTNING
af 19. november 2007
om ændring af beslutning 2007/554/EF om visse beskyttelsesforanstaltninger mod mund- og klovesyge i Det Forenede Kongerige
(meddelt under nummer K(2007) 5533)
(EØS-relevant tekst)
(2007/746/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
under henvisning til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (3), særlig artikel 60, stk. 2, og artikel 62, stk. 1 og 3, og
ud fra følgende betragtninger:
(1)
Efter udbruddene for nylig af mund- og klovesyge i Storbritannien vedtog Kommissionen beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige (4) for at understøtte de foranstaltninger, medlemsstaten havde truffet til bekæmpelse af mund- og klovesyge inden for rammerne af Rådets direktiv 2003/85/EF.
(2)
Ved beslutning 2007/554/EF er der fastsat bestemmelser om afsendelse fra høj- og lavrisikoområder i Storbritannien af produkter, der anses for sikre, og som enten blev fremstillet før indførelsen af restriktionerne i Det Forenede Kongerige af råvarer med oprindelse uden for de pågældende områder omfattet af restriktioner, eller som er blevet behandlet på en måde, der effektivt inaktiverer eventuelle mund- og klovesygevira.
(3)
Ved beslutning 2007/554/EF, som ændret ved beslutning 2007/664/EF, fastsatte Kommissionen regler for afsendelse af visse kategorier af kød fra visse områder, der er anført i bilag III til beslutning 2007/554/EF, som ændret, hvori der i mindst 90 dage inden slagtningen ikke er konstateret udbrud af mund- og klovesyge, og som opfylder visse nærmere fastsatte betingelser.
(4)
I lyset af udviklingen i dyresundhedssituationen i Det Forenede Kongerige blev beslutning 2007/554/EF ændret ved beslutning 2007/709/EF, og bilag III til beslutning 2007/554/EF blev erstattet med henblik på at udvide det område, hvorfra eksport af fersk kød er tilladt, og beslutningens anvendelsesdato blev forlænget til den 15. december 2007.
(5)
Det Forenede Kongerige har nu fastlagt et mund- og klovesygerisikoområde med en afstand på ca. 150 km rundt om det første udbrud, hvor der gennemføres skærpet overvågning for at kontrollere, at der ikke forekommer infektion med mund- og klovesygevirus i den pågældende medlemsstat. Risikoområdet omfatter ikke områder, der for øjeblikket er opført i bilag III til beslutning 2007/554/EF. Dette 150 km-område bør opføres som et højrisikoområde i bilag I til nævnte beslutning efter gennemførelsen af en regionalisering, der består i at definere de områder, der er opført i bilag II, som forskellige fra området »Storbritannien«.
(6)
Ændringerne af listerne over områder, der er omfattet af restriktioner, opført i bilag I og II til beslutning 2007/554/EF er påkrævet for at tillade afsendelse fra de pågældende områder opført i bilag II af animalske produkter, f.eks. kød, kødprodukter, mælk, mejeriprodukter og andre animalske produkter, samtidig med at der opretholdes et højt beskyttelsesniveau med hensyn til forbud mod afsendelse af levende dyr samt sæd, æg og embryoner heraf fra hele Storbritannien, herunder de områder, der er opført i både bilag I og bilag II.
(7)
Af hensyn til klarheden og sammenhængen bør mindre fejl vedrørende embryoner i artikel 6 samtidig rettes, og formuleringen i artikel 7 vedrørende lægemidler bør præciseres.
(8)
Efter at den kliniske og serologiske overvågning i overvågningszonen, der blev gennemført for at bekræfte, at der ikke forekommer infektion med mund- og klovesygevirusset, var afsluttet med tilfredsstillende resultat, ophævede Det Forenede Kongerige den 5. november 2007 i overensstemmelse med artikel 44 i direktiv 2003/85/EF de foranstaltninger, der var truffet i overvågningszonen omkring de bekræftede udbrud.
(9)
I henhold til artikel 60 i direktiv 2003/85/EF kan en medlemsstat kun generhverve sin tidligere status som mund- og klovesygefri og infektionsfri, når bestemte foranstaltninger foreskrevet i direktivet er gennemført fuldt ud, og der er gået mindst tre måneder efter det sidst registrerede udbrud af sygdommen, og det i overensstemmelse med direktivets bestemmelser er bekræftet, at der ikke forekommer infektion.
(10)
Samtidig er det i henhold til direktivets artikel 62 tilladt at ændre de foranstaltninger, der er nødvendige for at generhverve status som mund- og klovesygefri og infektionsfri, idet kun restriktioner vedrørende flytning af levende dyr opretholdes. De bestemmelser i beslutning 2007/554/EF, der vedrører flytning af levende dyr samt sæd, æg og embryoner heraf, bør derfor fortsat anvendes, indtil de relevante betingelser i artikel 60 i direktiv 2003/85/EF er opfyldt.
(11)
Anvendelsen af beslutning 2007/554/EF bør derfor forlænges indtil den 31. december 2007, dvs. tre måneder efter afslutningen af det foreløbige rengørings- og desinfektionsarbejde efter det senest registrerede tilfælde den 30. september 2007. Samtidig bør det fastsættes, at visse restriktioner vedrørende animalske produkter kun anvendes indtil den oprindeligt fastsatte dato, nemlig den 15. december 2007.
(12)
Beslutning 2007/554/EF bør derfor ændres i overensstemmelse hermed.
(13)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2007/554/EF foretages følgende ændringer:
1)
Følgende indsættes i artikel 1 som stk. 8, 9 og 10:
»8. Uanset stk. 2 kan Det Forenede Kongeriges kompetente myndigheder tillade transport af levende kvæg, får, geder, svin og andre klovbærende dyr fra bedrifter, der ligger i de områder, som er nævnt i bilag II, til bedrifter eller slagterier, der ligger i de områder, som er nævnt i bilag I.
9. Uanset stk. 2 kan Det Forenede Kongeriges kompetente myndigheder tillade transport af levende kvæg, får, geder, svin og andre klovbærende dyr fra bedrifter, der ligger i de områder, som er nævnt i bilag I, direkte eller via højst ét samlested under officielt tilsyn til udpegede slagterier, der ligger i de områder, som er nævnt i bilag II.
10. Uanset stk. 2 kan Det Forenede Kongeriges kompetente myndigheder tillade transport af levende kvæg, får, geder, svin og andre klovbærende dyr fra bedrifter, der ligger i de områder, som er nævnt i bilag I, direkte og under offentlig kontrol til udpegede bedrifter, der ligger i de områder, som er nævnt i bilag II, uden at de kommer i kontakt med dyr med en lavere sundhedsstatus, forudsat at:
a)
dyrene ikke viser kliniske tegn på mund- og klovesyge ved inspektion umiddelbart før pålæsningen, og enten:
i)
med negativt resultat har været underkastet en prøve for antistoffer mod mund- og klovesygevirus af en blodprøve, der er taget højst 10 dage før datoen for transport, eller
ii)
kommer fra en bedrift, der med negativt resultat har været underkastet en serologisk undersøgelse efter en prøvetagningsprotokol, som kan påvise en mund- og klovesygeprævalens på 5 % med et konfidensniveau på mindst 95 %, eller
iii)
kommer fra en bedrift, der ligger i et område opført i bilag III, og som opfylder følgende betingelser:
-
dyrene er i mindst 90 dage - eller siden fødslen, hvis de er under 90 dage - holdt på bedrifter i de i kolonne 1-3 i bilag III angivne områder, hvor der ikke har været noget udbrud af mund- og klovesyge i mindst denne periode
-
i de sidste 21 dage inden datoen for transporten har dyrene været under de kompetente veterinærmyndigheders tilsyn på en enkelt bedrift, der ligger i centrum af en cirkel omkring bedriften med en radius på mindst 10 km, hvor der ikke har været noget udbrud af mund- og klovesyge i mindst 30 dage inden datoen for pålæsningen
-
der er ikke blevet indsat nogen dyr af arter, der er modtagelige for mund- og klovesyge, på den i andet led omhandlede bedrift i de sidste 21 dage inden datoen for pålæsningen, undtagen svin, der kommer fra en leverende bedrift, som opfylder betingelserne i andet led, idet perioden på 21 dage i dette tilfælde kan afkortes til 7 dage
iv)
er levende svin, der flyttes som led i avlsarbejde, hvor der anvendes en avlspyramide, fra bedrifter, der er godkendt i henhold til denne beslutning af den kompetente myndighed, og som ligger i centrum af en cirkel omkring bedriften med en radius på mindst 10 km, hvor der ikke har været noget udbrud af mund- og klovesyge i mindst 30 dage inden pålæsningen.«
2)
Artikel 2 affattes således:
»Artikel 2
Kød
1. Ved »kød« forstås i denne artikel »fersk kød«, »hakket kød«, »maskinsepareret kød« og »tilberedt kød« som defineret i punkt 1.10, 1.13, 1.14 og 1.15 i bilag I til forordning (EF) nr. 853/2004.
2. Det Forenede Kongerige må ikke afsende kød af kvæg, får, geder, svin eller andre klovbærende dyr, der kommer fra eller hidrører fra dyr med oprindelse i de områder, som er nævnt i bilag I.
3. Kød, der i henhold til denne beslutning ikke må afsendes fra Det Forenede Kongerige, mærkes i overensstemmelse med artikel 4, stk. 1, andet afsnit, i direktiv 2002/99/EF eller i overensstemmelse med beslutning 2001/304/EF.
4. Forbuddet i stk. 2 finder ikke anvendelse på kød, der er forsynet med et sundhedsmærke som omhandlet i afsnit I, kapitel III, i bilag I til forordning (EF) nr. 854/2004/EF, hvis:
a)
kødet er tydeligt identificeret og siden fremstillingsdatoen er blevet transporteret og oplagret adskilt fra kød, der i henhold til denne beslutning ikke må sendes ud af de områder, der er nævnt i bilag I
b)
kødet opfylder en af følgende betingelser:
i)
det blev fremstillet før den 15. juli 2007, eller
ii)
det hidrører fra dyr, der i mindst 90 dage inden slagtetidspunktet - eller siden fødslen, hvis de er under 90 dage - er holdt og slagtet uden for de i bilag I og II angivne områder, eller, når det drejer sig om kød fra vildtlevende vildt af arter, der er modtagelige for mund- og klovesyge (herefter benævnt »vildtlevende vildt«), er nedlagt uden for de pågældende områder, eller
iii)
det opfylder betingelserne i litra c), d) og e) og stk. 6
c)
kødet kommer fra tamhovdyr eller fra opdrættet vildt af arter, der er modtagelige for mund- og klovesyge (herefter benævnt »opdrættet vildt«), jf. det angivne for den pågældende kategori af kød i en af de relevante kolonner (4-7) i bilag III, og det opfylder følgende betingelser:
i)
dyrene er i mindst 90 dage inden slagtetidspunktet - eller siden fødslen, hvis de er under 90 dage - holdt på bedrifter i de i kolonne 1-3 i bilag III angivne områder, hvor der ikke har været noget udbrud af mund- og klovesyge i mindst denne periode
ii)
i de sidste 21 dage inden datoen for transporten til slagteriet eller, når det drejer sig om opdrættet vildt, inden datoen for slagtningen på bedriften, har dyrene været under de kompetente veterinærmyndigheders tilsyn på en enkelt bedrift, der ligger i centrum af en cirkel omkring bedriften med en radius på mindst 10 km, hvor der ikke har været noget udbrud af mund- og klovesyge i mindst 30 dage inden datoen for pålæsningen
iii)
der er ikke blevet indsat nogen dyr af arter, der er modtagelige for mund- og klovesyge, på den i nr. ii) omhandlede bedrift i de sidste 21 dage inden datoen for pålæsningen eller, når det drejer sig om opdrættet vildt, inden datoen for slagtningen på bedriften, undtagen svin, der kommer fra en leverende bedrift, som opfylder betingelserne i nr. ii), idet perioden på 21 dage i dette tilfælde kan afkortes til 7 dage.
Den kompetente myndighed kan dog tillade, at dyr af arter, der er modtagelige for mund- og klovesyge, indsættes på den i nr. ii) omhandlede bedrift, hvis dyrene opfylder betingelserne i nr. i) og ii), og
-
kommer fra en bedrift, hvor der ikke er blevet indsat nogen dyr af arter, der er modtagelige for mund- og klovesyge, i de sidste 21 dage inden datoen for transporten til den i nr. ii) omhandlede bedrift, undtagen svin, der kommer fra en leverende bedrift, idet perioden på 21 dage i dette tilfælde kan afkortes til 7 dage, eller
-
har reageret negativt på en undersøgelse for antistoffer mod mund- og klovesygevirus på en blodprøve, der er taget højst 10 dage før datoen for transport til den i nr. ii) omhandlede bedrift, eller
-
kommer fra en bedrift, der med negativt resultat har været underkastet en serologisk undersøgelse efter en prøvetagningsprotokol, som kan påvise en mund- og klovesygeprævalens på 5 % med et konfidensniveau på mindst 95 %
iv)
dyrene eller, når det drejer sig om opdrættet vildt slagtet på bedriften, slagtekroppene er blevet transporteret under officiel kontrol fra den i nr. ii) omhandlede bedrift til det udpegede slagteri i transportmidler, der er blevet rengjort og desinficeret før pålæsningen
v)
dyrene er blevet slagtet mindre end 24 timer efter ankomsten til slagteriet og adskilt fra dyr, hvis kød det ikke er tilladt at afsende fra det i bilag I angivne område
d)
kød, for hvilket der er angivet et »+« i kolonne 8 i bilag III, kommer fra vildtlevende vildt, der er nedlagt i områder, hvor der i mindst 90 dage inden datoen for nedlæggelsen ikke har været noget udbrud af mund- og klovesyge, og mindst 20 km fra områder, der ikke figurerer i kolonne 1-3 i bilag III
e)
kød som omhandlet i litra c) og d) skal desuden opfylde følgende betingelser:
i)
Det Forenede Kongeriges kompetente veterinærmyndighed tillader kun forsendelse af det pågældende kød, hvis de i litra c, nr. iv), omhandlede dyr er blevet transporteret til slagteriet uden kontakt med bedrifter beliggende i områder, der ikke figurerer i kolonne 1-3 i bilag III
ii)
kødet er til enhver tid tydeligt identificeret og håndteres, oplagres og transporteres adskilt fra kød, der ikke må sendes ud af det i bilag I angivne område
iii)
under embedsdyrlægens post mortem-kontrol på afsendelsesslagteriet eller, hvis der er tale om slagtning på bedriften af opdrættet vildt, på den i litra c), nr. ii), omhandlede bedrift, eller, hvis det drejer sig om vildtlevende vildt, på vildthåndteringsvirksomheden er der ikke fundet kliniske tegn eller andre beviser på mund- og klovesyge
iv)
kødet har været opbevaret på det slagteri, den bedrift eller den virksomhed, der er omhandlet i nr. iii), i mindst 24 timer efter post mortem-kontrollen af de i litra c) og d) omhandlede dyr
v)
al yderligere tilberedning af kød bestemt til afsendelse ud af det område, der er anført i bilag I, suspenderes:
-
hvis der konstateres mund- og klovesyge på det slagteri, den bedrift eller den virksomhed, der er omhandlet i nr. iii), indtil alle dyr på stedet er slagtet, og alt kød og alle døde dyr er fjernet, og i mindst 24 timer efter, at de pågældende virksomheder og bedrifter er fuldstændig rengjort og desinficeret under embedsdyrlægens tilsyn, og
-
hvis der på samme virksomhed slagtes dyr, der er modtagelige for mund- og klovesyge, og som kommer fra bedrifter i områder angivet i bilag I, som ikke opfylder betingelserne i litra c) eller d), indtil alle de pågældende dyr er slagtet og slagteriet, bedriften eller virksomheden er fuldstændig rengjort og desinficeret under embedsdyrlægens tilsyn
vi)
de centrale veterinærmyndigheder sender de øvrige medlemsstater og Kommissionen en liste over de slagterier, bedrifter og virksomheder, de har godkendt i henhold til litra c), d) og e).
5. Kontrol med, at betingelserne i stk. 3 og 4 overholdes, føres af den ansvarlige veterinærmyndighed under tilsyn af de centrale veterinærmyndigheder.
6. Det i stk. 2 nævnte forbud gælder ikke for fersk kød, der hidrører fra kvæg, får, geder, svin eller andre klovbærende dyr, som er opdrættet uden for de områder, der er nævnt i bilag I, og som uanset artikel 1, stk. 2 og 3, er transporteret under officielt tilsyn uden kontakt til bedrifter i områder, der er nævnt i bilag I, direkte til et slagteri, som ligger i de områder, der er nævnt i bilag I, til omgående slagtning, forudsat at sådant fersk kød opfylder følgende betingelser:
a)
Alt sådant fersk kød skal være forsynet med et sundhedsmærke i overensstemmelse med afsnit I, kapitel III, i bilag I til forordning (EF) nr. 854/2004/EF.
b)
Slagteriet
i)
drives under streng dyrlægekontrol
ii)
suspenderer yderligere tilvirkning af kød, der skal sendes ud af de områder, som er nævnt i bilag I, hvis der på samme slagteri slagtes dyr, der er modtagelige for mund- og klovesyge, og som kommer fra bedrifter i områder angivet i bilag I, indtil alle de pågældende dyr er slagtet, og den pågældende virksomhed er fuldstændig rengjort og desinficeret under embedsdyrlægens tilsyn.
c)
Det ferske kød skal være tydeligt identificeret og transporteres og oplagres adskilt fra kød, der ikke må sendes ud af Det Forenede Kongerige.
Kontrol med, at betingelserne i første afsnit overholdes, føres af den ansvarlige veterinærmyndighed under tilsyn af de centrale veterinærmyndigheder.
De centrale veterinærmyndigheder sender Kommissionen og de øvrige medlemsstater en liste over de virksomheder, de har godkendt i henhold til dette stykke.
7. Det i stk. 2 nævnte forbud gælder ikke for fersk kød, der er fremstillet på opskæringsvirksomheder, som ligger i de områder, der er nævnt i bilag I, på følgende betingelser:
a)
Der må kun forarbejdes fersk kød som beskrevet i stk. 4, litra b), og stk. 6 på opskæringsvirksomheden på en og samme dag. Der skal rengøres og desinficeres, efter at der er tilvirket kød, som ikke opfylder disse krav.
b)
Alt kød skal være forsynet med et sundhedsmærke i overensstemmelse med afsnit I, kapitel III, i bilag I til forordning (EF) nr. 854/2004.
c)
Opskæringsvirksomheden skal drives under streng dyrlægekontrol.
d)
Det ferske kød skal være tydeligt identificeret og transporteres og oplagres adskilt fra kød, der ikke må sendes ud af de områder, der er anført i bilag I.
Kontrol med, at betingelserne i første afsnit overholdes, føres af den ansvarlige veterinærmyndighed under tilsyn af de centrale veterinærmyndigheder.
De centrale veterinærmyndigheder sender de øvrige medlemsstater og Kommissionen en liste over de virksomheder, de har godkendt i henhold til dette stykke.
8. Kød, der sendes fra Det Forenede Kongerige til andre medlemsstater, skal være ledsaget af et officielt certifikat med følgende påtegning:
»Kød, der opfylder kravene i Kommissionens beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige«.«
3)
Artikel 3, stk. 2, affattes således:
»2. Forbuddet i stk. 1 finder ikke anvendelse på kødprodukter, der er forsynet med et sundhedsmærke som omhandlet i afsnit I, kapitel III, i bilag I til forordning (EF) nr. 854/2004/EF, hvis kødprodukterne:
a)
er tydeligt identificeret og siden fremstillingsdatoen er blevet transporteret og oplagret adskilt fra kødprodukter, der i henhold til denne beslutning ikke må sendes ud af de områder, der er nævnt i bilag I
b)
opfylder en af følgende betingelser:
i)
de er fremstillet af kød som beskrevet i artikel 2, stk. 4, litra b), og stk. 6, eller
ii)
de har været underkastet mindst en af de relevante behandlinger, der er fastsat for mund- og klovesyge i del 1 i bilag III til direktiv 2002/99/EF.
Kontrol med, at betingelserne i første afsnit overholdes, føres af den ansvarlige veterinærmyndighed under tilsyn af de centrale veterinærmyndigheder.
De centrale veterinærmyndigheder sender de øvrige medlemsstater og Kommissionen en liste over de virksomheder, de har godkendt i henhold til dette stykke.«
4)
Artikel 6, stk. 2, affattes således:
»2. Forbuddet i stk. 1 gælder ikke for:
a)
sæd, æg og embryoner, der er fremstillet før den 15. juli 2007
b)
frossen tyresæd, frosne embryoner af kvæg, frossen ornesæd samt frossen sæd og frosne embryoner af får og geder, der er importeret til Det Forenede Kongerige i henhold til henholdsvis direktiv 88/407/EØF, 89/556/EØF, 90/429/EØF og 92/65/EØF, og som siden ankomsten til Det Forenede Kongerige er blevet opbevaret og transporteret adskilt fra sæd, æg og embryoner, der i henhold til stk. 1 ikke må afsendes
c)
frossen sæd og frosne embryoner af kvæg, svin, får og geder, som i mindst 90 dage inden og under indsamlingen har været holdt i de i bilag II nævnte områder, eller som er flyttet til de i bilag II nævnte områder fra områder uden for bilag I inden for de sidste 90 dage inden indsamlingsdatoen, og som:
i)
har været opbevaret under godkendte forhold i mindst 30 dage før afsendelsen, og
ii)
er blevet indsamlet fra donordyr, der har været holdt på stationer eller bedrifter, som:
-
har været fri for mund- og klovesyge i mindst 90 dage før og mindst 30 dage efter indsamlingen af sæd eller embryoner, og
-
ligger i centrum af en cirkel omkring stationen eller bedriften med en radius på mindst 10 km, hvor der ikke har været noget udbrud af mund- og klovesyge i mindst 30 dage inden indsamlingen.
Før afsendelse af sæden eller embryonerne, der er omhandlet i litra a), b) og c), sender de centrale veterinærmyndigheder de øvrige medlemsstater og Kommissionen en liste over de stationer og team, de har godkendt i henhold til dette stykke.«
5)
Artikel 7, stk. 2, affattes således:
»2. Forbuddet i stk. 1 gælder ikke for huder og skind, som:
a)
blev fremstillet i Det Forenede Kongerige før den 15. juli 2007, eller
b)
opfylder kravene i punkt 2, c) eller d), i kapitel VI, del A, i bilag VIII til forordning (EF) nr. 1774/2002, eller
c)
blev fremstillet uden for de i bilag I anførte områder i overensstemmelse med betingelserne fastlagt i forordning (EF) nr. 1774/2002 og siden ankomsten til de områder, der er nævnt i bilag I, er blevet oplagret og transporteret adskilt fra huder og skind, der ikke må afsendes efter stk. 1, eller
d)
blev fremstillet af dyr slagtet på et slagteri eller, når det drejer sig om opdrættet vildt, slagtet på en bedrift eller, når det drejer sig om vildtlevende vildt, nedlagt med henblik på fremstilling af kød) i overensstemmelse med artikel 2, stk. 4, litra b), eller artikel 2, stk. 6.
Behandlede huder og skind skal holdes adskilt fra ubehandlede huder og skind.«
6)
Artikel 8, stk. 2, litra a), affattes således:
»a)
animalske produkter, som:
i)
har undergået varmebehandling
-
i en hermetisk lukket beholder med en Fo-værdi på mindst 3,00, eller
-
hvor centrumstemperaturen bringes op på mindst 70 °C, eller
ii)
blev fremstillet uden for de i bilag I anførte områder i overensstemmelse med betingelserne fastlagt i forordning (EF) nr. 1774/2002 og siden ankomsten til Det Forenede Kongerige er blevet oplagret og transporteret adskilt fra animalske produkter, der ikke må afsendes efter stk. 1, eller
iii)
blev fremstillet af dyr slagtet på et slagteri eller, når det drejer sig om opdrættet vildt, slagtet på en bedrift eller, når det drejer sig om vildtlevende vildt, nedlagt med henblik på fremstilling af kød i overensstemmelse med artikel 2, stk. 4, litra b), eller artikel 2, stk. 6, og
-
opfylder kravene i kapitel II, del A, punkt 1, i bilag VIII til forordning (EF) nr. 1774/2002, og
-
er blevet oplagret og transporteret adskilt fra animalske produkter, der ikke må afsendes efter denne artikels stk. 1 og artikel 2, stk. 2«.
7)
Artikel 8, stk. 7, affattes således:
»7. Uanset stk. 3 er det, når det gælder de produkter, der er nævnt i stk. 2, litra i) og j), tilstrækkeligt, at de ledsages af et handelsdokument, hvoraf det fremgår, at de skal anvendes som in vitro-diagnostiske reagenser, laboratoriereagenser, lægemidler eller medicinsk udstyr, såfremt produkterne er tydeligt mærket »kun til in vitro-diagnosticering«, »kun til laboratoriebrug«, »lægemidler« eller »medicinsk udstyr«.«
8)
Artikel 9, stk. 2, første punktum, affattes således:
»2. Når det drejer sig om produkter til detailsalg til den endelige forbruger kan de kompetente myndigheder i Det Forenede Kongerige tillade, at blandede sendinger af animalske produkter, som det hver for sig er tilladt at sende i henhold til denne beslutning, ledsages af et handelsdokument, der attesteres ved, at der vedhæftes en kopi af et officielt veterinærcertifikat, der bekræfter, at:«.
9)
Artikel 17 affattes således:
»Denne beslutning anvendes indtil den 31. december 2007.
Forbuddene mod afsendelse i artikel 2, 3, 4, 5, 7 og 8 samt bestemmelserne i artikel 9 og 11 vedrørende disse forbud og bestemmelserne i artikel 14 anvendes dog indtil den 15. december 2007.«
10)
Bilag I, II og III erstattes af teksten i bilaget til nærværende beslutning.
Artikel 2
Gennemførelse
Medlemsstaterne ændrer de foranstaltninger, de anvender i handelen, for at bringe dem i overensstemmelse med nærværende beslutning. De underretter straks Kommissionen herom.
Artikel 3
Adressater
Denne beslutning er rettet til medlemsstaterne.
Udfærdiget i Bruxelles, den 19. november 2007.

Labels: 17
0
3
6
18